**Likumprojekta „Grozījumi Autopārvadājumu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Ministru kabineta 2016.gada 26.aprīļa sēdes protokollēmums (prot. Nr.20, 32.§) “Informatīvais ziņojums “Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu””.Ministru kabineta 2016.gada 13.septembra sēdes protokollēmums (prot. Nr.45, 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai””.Eiropas Parlamenta un Padomes 2011.gada 16.februāra Regula (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004 (turpmāk– regula (ES) Nr.181/2011). |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2016.gada 26.aprīlī (prot.Nr.20; 32.§) apstiprināja informatīvo ziņojumu „Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu”, kurš tika izstrādāts, lai uzlabotu autoostu sistēmas darbības efektivitāti un samazinātu izmaksas. Tajā konstatētas sekojošas problēmas, kas tiek risinātas ar likumprojektu “Grozījumi Autopārvadājumu likumā” (turpmāk – likumprojekts). Saskaņā ar Ministru kabineta 2007.gada 11.decembra noteikumu Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā” (turpmāk - MK noteikumos Nr.846) 12.punktu autoostas noteiktās maksas par autoostas pakalpojumiem izvērtēšana un citu ar autoostas darbību saistītu jautājumu risināšana ir Satiksmes ministrijas izveidotas komisijas kompetencē. Esošo Satiksmes ministrijas resursu ietvaros nav iespējams nodrošināt pietiekamu autoostu pārbaužu regularitāti. Ir vērojama arī ļoti atšķirīga pakalpojumu kvalitāte, ko nodrošina autoostas. Saskaņā ar 2015.gada 28.jūlija Ministru kabineta noteikumiem Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu” valsts dotē pārvadātāju izdevumus, kuru starpā ir iekļautas izmaksas par autoostas izmantošanu. Lai optimizētu finanšu līdzekļu lietderīgu izlietojumu, ir jāpārskata autoostu ar dažādu reģionālu nozīmi statuss un tajās obligāti sniegto pakalpojumu klāsts. Atkarībā no autoostas atrašanās vietas, cilvēku plūsmas un apkalpoto reisu skaita dienā ir atšķirīgas autoostas apmeklētāju un pasažieru prasības. Tā, piemēram, autoostās ar relatīvi mazu noslodzi var būt nepamatota prasība nodrošināt iespēju iegādāties braukšanas biļeti.Lai lietderīgāk tiktu izlietoti dotācijās maksātie valsts līdzekļi pārvadātājiem, kā arī uzlabotu autoostu darbību, likumprojekts paredz papildināt Autopārvadājumu likuma 5.1 panta pirmo daļu ar normu, ka VSIA “Autotransporta direkcija” nodrošina autoostu reģistrāciju, pārreģistrāciju un autoostu darbības uzraudzību. Vienlaikus 33.panta piektā daļa tiek izteikta jaunā redakcijā, paredzot deleģējumu Ministru kabinetam noteikt autoostu reģistrācijas, pārreģistrācijas, reģistrācijas apturēšanas, anulēšanas un autoostu darbības uzraudzības kārtību, autoostas kategorijas un obligāti sniedzamos pakalpojumus, kā arī kārtību, kādā autoosta aprēķina maksu par autoostas pakalpojumu izmantošanu pārvadātājiem, kas nodrošina sabiedriskā transporta pakalpojumus.Lai VSIA “Autotransporta direkcija” varētu regulēt autoostu darbību, Autopārvadājuma likuma 33.panta sesto daļu paredzēts izteikt jaunā redakcijā, paredzot, ka tāreģistrē, aptur vai anulē autoostas reģistrāciju. Vienlaikus likumprojektā iekļauts regulējums, kas izriet no informatīvā ziņojuma “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai”, kurā konstatētas šādas būtiskākās problēmas taksometru nozarē, kuras plānots risināt ar likumprojektā iekļauto regulējumu:- Ievērojot to, ka atbilstoši Autopārvadājumu likuma 35.pantam taksometru vadītājiem ir nepieciešams saņemt licenci katrā pašvaldībā, un pašvaldību sadrumstalotību, 74 pašvaldībās no 119 taksometru pakalpojumi nav pieejami;- Pēc Finanšu ministrijas datiem, taksometru pakalpojumu sniegšana ir visvairāk pakļauta „ēnu ekonomikai”, kur nav samaksāti līdz pat 80% no nodokļiem. Atskaitēs oficiāli uzrādītais darba stundu skaits un atalgojums ir neatbilstoši mazs. Vērtējot pēc nomaksātā PVN un nobrauktā kilometru skaita, vidējā alga sastāda 80 euro mēnesī. Taksometru pakalpojumu sniegšanas jomā nodarbinātie cilvēki ir sociāli neaizsargāti.- Nepieciešami uzlabojumi taksometru vadītāju profesionālās kvalifikācijas jomā, kā arī paaugstinot pakalpojumu sniegšanā izmantoto transportlīdzekļu izmešu standartus. Ir uzlabojama vadītāju kvalifikācija, veicot reģistrāciju.- Konstatēts, ka ar taksometru pakalpojumu rezervēšanas problēmām interneta vidē, izmantojot tādas lietotnes kā Uber, Taxify un citas, saskaras ne tikai Latvijā, bet šī problēma ir aktuāla arī citur Eiropas Savienībā. Riski galvenokārt ir saistīti ar to, ka taksometra pakalpojumus var pieteikties sniegt privātpersonas bez atbilstošas taksometru vadītājiem nepieciešamās kvalifikācijas ar privātajiem transportlīdzekļiem, kuri nav aprīkoti atbilstoši taksometriem noteiktajām prasībām, kā arī nodokļu nomaksa šiem pakalpojumu sniedzējiem ir neskaidra.2016.gada 2.jūnijā Eiropas Komisija publicēja Eiropas sadarbīgās ekonomikas programmu (COM(2016) 356 final), kura definē galvenos sadarbīgās ekonomikas principus gan no tirdzniecības, gan nodarbinātības viedokļa, izmantojot tīmekļa platformas un lietotnes. Programmā norādīts, ka sadarbīgā platforma var darboties arī kā attiecīgā pakalpojuma (transporta vai īstermiņa īres) nodrošinātāja. Tādā gadījumā uz sadarbīgajām platformām varētu attiecināt attiecīgo nozares regulējumu, tostarp prasības par uzņēmējdarbības atļaujām un licencēšanu, ko parasti piemēro pakalpojumu sniedzējiem. Galvenās pazīmes, lai attiecinātu nozares pakalpojumu regulējumu ir šādas: sadarbīgā platforma nosaka gala cenu, obligātus nosacījumus, pēc kādiem pakalpojums sniedzams, un sadarbīgajai platformai pieder pamataktīvi, ar kuriem nodrošina pakalpojumu. Vienlaikus norādīts, ka šīm prasībām jābūt nediskriminējošām un samērīgām. Eiropas Komisija norāda, ka PVN reglamentējošie normatīvie akti ir attiecināmi arī uz sadarbīgajām platformām un to sniegtajiem pakalpojumiem, turklāt ļoti būtiska ir nodokļu nomaksa. Likumprojektā tiek precizēts “taksometrs” termina skaidrojums, nosakot, ka tas ir vieglais automobilis, kas ir reģistrēts kā M1 kategorijas transportlīdzeklis, ar kuru tiek veikti pasažieru komercpārvadājumi. Normas mērķis ir precizēt taksometru pārvadājumu veikšanai izmantojamo transportlīdzekļu skaidrojumu atbilstoši 2011.gada 14.jūlija Regulā Nr.678/2011 ar kuru aizstāj II pielikumu un groza IV, IX un XI pielikumu Eiropas Parlamenta un Padomes Direktīvā 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) noteiktai transportlīdzekļu klasifikācijai, tā kā šobrīd kā vieglais automobilis var tikt reģistrēts arī tāds transportlīdzeklis, kas pēc būtības nav paredzēts pasažieru pārvadāšanai. Nosakot prasību, ka taksometrs var būt tikai M1 kategorijas transportlīdzeklis, nepieļaut iespēju, ka transportlīdzekļi, kuri ir reģistrēti kā kravas transporta līdzekļi (N1 kategorijas) vai kā kvadricikli līdz ar to radot negodīgas konkurences iespēju atšķirīgo nodokļu un tehnisko prasību dēļ šāda veida transporta līdzekļiem ja tie tiek reģistrēti kā taksometri.  Izstrādājot informatīvo ziņojumu “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” darba grupa izvērtēja piemērotāko iespēju veidot vienotu publiski pieejamu taksometru vadītāju reģistru un noteica, ka šī uzdevuma izpildi varētu veikt VSIA “Autotransporta direkcija”. Paredzēts izstrādāt noteikumus, nosakot prasības, kritērijus un informācijas avotus, personas iekļaušanai reģistrā vai izslēgšanai no tā (Transportlīdzekļu un to vadītāju valsts reģistru, Sodu reģistru u.c). Reģistrā tiktu reģistrētas personas, kuras atbilst Autopārvadājumu likumā ietvertajām prasībām par 3 gadu B kategorijas transportlīdzekļu vadītāja stāžu un kurām valsts valodas zināšanas atbilst Ministru kabineta 2009.gada 7.jūlija noteikumos Nr.733 “Noteikumi par valsts valodas zināšanu apjomu un valsts valodas prasmes pārbaudes kārtību profesionālo un amata pienākumu veikšanai, pastāvīgās uzturēšanās atļaujas saņemšanai un Eiropas Savienības pastāvīgā iedzīvotāja statusa iegūšanai un valsts nodevu par valsts valodas prasmes pārbaudi” noteikto valsts valodas zināšanu līmeni taksometru vadītājam. Papildus tiktu pārbaudīta informācija, vai personai reģistrācijas brīdī nav konstatēti sodi, kas var ietekmēt sniegtā pakalpojuma drošību un kvalitāti, piemēram, nenomaksātu administratīvo pārkāpumu sodu ceļu satiksmē vai autopārvadājumu jomā.  Reģistra dati būtu pieejami taksometru vadītājiem, pārvadātājiem un kontrolējošām institūcijām. Izmantojot šo reģistru, tiktu apliecināta vadītāja atbilstība vienotām prasībām. Šāda prakse tiek izmantota Igaunijā – tiek izsniegta taksometra vadītāja  - pakalpojuma sniedzēja karte, un, lai to saņemtu vadītājam ir jāapmeklē speciāli kursi, jābūt labai reputācijai, kā arī persona nedrīkst būt krimināli sodīta *(18.02.2015. Public Transport ACT, Igaunija)”*.  Ņemot vērā Saeimā 2016.gada 23.novembrī pieņemtos grozījumus likumā „Par valsts sociālo apdrošināšanu” un 2016.gada 13.decembrī pieņemtos grozījumus Ministru kabineta noteikumos “Noteikumi par pasažieru pārvadāšanu ar vieglajiem taksometriem”, kuri paredz ieviest obligāto valsts sociālās apdrošināšanas iemaksu - avansa maksājumu 130 *euro* par taksometru mēnesī, kā arī Ministru kabineta 2016.gada 13.septembra sēdes protokola Nr.45 31.§ 7.punktā doto uzdevumu - Satiksmes ministrijai izstrādāt normatīvo aktu projektus, kas paredz no 2018.gada 1.janvāra ieviest pašvaldību budžetā iemaksājamu valsts nodevu par licences izsniegšanu pasažieru pārvadājumu ar taksometriem veikšanai, šajā nozarē nodarbinātiem uzņēmumiem būs vienotas prasības, kā rezultātā nav pamatota maksimālās maksas (tarifa) ierobežošanai.Ievērojot iepriekš minēto, likumprojektā paredzēts izteikt 35.pantu jaunā redakcijā, paredzot, ka speciālās atļaujas (licences) izsniedz 9 republikas pilsētas un 5 plānošanas reģioni. Tā kā 2009.gada 5.maija Ministru kabineta noteikumi Nr.391 “Par plānošanas reģionu teritorijām” nosaka, ka plānošanas reģionu teritorijās ietilpst arī republikas pilsētas, paredzēts, ka plānošanas reģiona  izsniegtā speciālā atļauja (licence) nedod tiesības veikt pasažieru komercpārvadājumus ar taksometru republikas pilsētas teritorijā un otrādi – republikas pilsētas izsniegtā speciālā atļauja (licence) nedod tiesības veikt pasažieru komercpārvadājumus ar taksometru pārējā plānošanas reģiona teritorijā. Speciālā atļauja (licence) dod tiesības nogādāt pasažieri uz jebkuru citu vietu ārpus republikas pilsētas vai pārējās plānošanas reģiona teritorijas, kurā saņemta speciālā atļauja (licence). Šajā gadījumā, uzņemt pasažieri atpakaļceļā, teritorijā, kurā speciālā atļauja (licence) nav saņemta, ir aizliegts. Papildus likumprojektā paredzēts ieviest jaunu licencējamu pasažieru komercpārvadājumu ar vieglo automobili, kurš neatbilst pasažieru komercpārvadājuma ar taksometru pazīmēm un kuru sniedz tikai pēc elektroniskās starpniecības pakalpojuma ietvaros veikta pasūtījuma uz pārvadājumu līguma pamata (pakalpojuma maksas aprēķinam netiek lietots taksometra skaitītājs, nav nepieciešams speciālais aprīkojums).Taču, ņemot vērā to, ka Latvijā pirms 3 gadiem bija saasinājusies neregulāro pasažieru pārvadājumu problēma, kas pēc būtības atbilda slēptiem regulārajiem pārvadājumiem, kad pārvadātāji veica regulāros pasažieru pārvadājumus bez noslēgta sabiedriskā transporta pakalpojumu pasūtījuma līguma un saņemta sabiedriskā transporta pakalpojumu sniegšanas tiesību apliecinājuma faktiski dublējot esošos sabiedriskā transporta maršrutus. Šie pārvadājumi radīja būtiskus zaudējumus tautsaimniecībai un miljonos mērāmu palielinājumu valsts piešķirtajai valsts budžeta dotācijai sabiedriskajam transportam. Latvijas Pasažieru pārvadātāju asociācija un Latvijas Darba devēju konfederācija ir paudusi bažas par to, ka nenosakot skaidrus ierobežojumus jaunam regulējumam, neregulāro pārvadājumu tirgus apjoms var palielināties un kļūt nekontrolējams, kā arī var prognozēt, ka samazināsies pasažieru skaits regulārajos iekšzemes pasažieru pārvadājumu maršrutos un pieaugs papildus nepieciešamais valsts budžeta dotācijas apjoms sabiedriskajam transportam. Ņemto vērā iepriekš minēto, likumprojektā attiecībā uz pasažieru komercpārvadājumu ar vieglo automobili ietverts regulējums, kas nosaka, ka šo komercpārvadājumu veikšanai var izmantot tikai M1 kategorijas vieglo automobili, kuram ir ne vairāk kā 4 pasažieru sēdvietas. Šos komercpārvadājumus varēs veikt Komercreģistrā reģistrēts komersants (kuram licenci izsniegs VISA “Autotransporta direkcija”) un, lai nodrošinātu šo pakalpojumu lietotāju drošību, kā arī radītu iespēju pārbaudīt personu, kuras iesaistītas pakalpojuma sniegšanā, kvalifikācijas atbilstību, tiek noteikta prasība tāpat kā taksometru pārvadājumos, tiesības vadīt transportlīdzekli pasažieru komercpārvadājumos ar vieglo automobili būs tādai personai, kurai B kategorijas transportlīdzekļa vadītāja stāžs ir vismaz trīs gadi un kura ir reģistrēta Autotransporta direkcijas uzturētajā taksometru vadītāju reģistrā. Šādu pārvadājumu veikšanas kārtība tiktu noteikta Ministru kabineta noteikumos.  Vienlaikus iekļauts papildus deleģējums pašvaldībām noteikt papildus prasības Ministru kabineta noteikumos noteiktajām prasībām, tostarp savā administratīvajā teritorijā noteikt ierobežojumus taksometru radītajam piesārņojumam videi un siltumnīcefekta gāzu emisiju apjomam un pārvadātāja pienākumu nodrošināt iespēju taksometros, norēķinoties par pārvadātāja sniegtajiem pakalpojumiem, veikt bezskaidras naudas norēķinus ar bankas maksājumu kartēm.” Likumprojekts paredz veikt izmaiņas arī Autopārvadājumu likuma 5.4 pantā, papildinot administratīvo aktu uzskaitījumu, kad lēmuma apstrīdēšana vai pārsūdzēšana neaptur administratīvā akta darbību vai izpildi, ar lēmumu par personas reģistrāciju vai izslēgšanu no taksometru vadītāju reģistra vai lēmumu izsniegt, anulēt vai apturēt uz laiku speciālo atļauju (licenci) pasažieru komercpārvadājumiem ar taksometru vai vieglo automobili. Šāds izņēmums no vispārējās administratīvo aktu apstrīdēšanas kārtības ir nepieciešams, jo, ja lēmums par minēto dokumentu anulēšanu vai apturēšanu netiek izpildīts nekavējoties, tas izveidojušos situāciju tikpat kā nemaina, jo pārvadātājam ir iespēja līdz administratīvā akta apturēšanas brīdim turpināt negodīgu, normatīvajiem aktiem neatbilstošu uzņēmējdarbību, reāli nesaņemot par to sodu, kā arī, iespējams, nodarot kaitējumu valsts interesēm. Turklāt, pārvadātājs, kas, iespējams, ilgstoši prettiesiski un ļaunprātīgi izmanto tam piešķirtās tiesības, tiek nostādīts vienlīdzīgā situācijā ar to pārvadātāju, kas savu darbību nodrošina atbilstoši visām ārējo normatīvo aktu prasībām. Likumprojekts paredz deleģēt jaunas funkcijas VSIA “Autotransporta direkcija” – taksometru un pasažieru komercpārvadājumu ar vieglo automobili vadītāju reģistrāciju, licenču pasažieru komercpārvadājumiem ar vieglo automobili izsniegšanu un autoostu reģistrāciju un to darbības uzraudzību. Par pārvadātāju komercpārvadājumu ar vieglo automobili veikšanai var kļūt jebkurš Latvijas Republikā reģistrēts komersants, kas atbilst likumā noteiktajām prasībām un kas iesniedz Autotransporta direkcijā atbilstoši noformētu apliecinājumu. Lēmums par likumā noteikto prasību izpildi un licences izsniegšanu Autotransporta direkcijai ir jāpieņem 3 dienu laikā no atbilstoša iesnieguma saņemšanas. Pasažieru komercpārvadājumu ar taksometru un vieglo automobili vadītāju reģistrāciju un autoostu reģistrāciju paredzēts sniegt kā maksas pakalpojumus, līdz ar to saistībā ar likumprojekta ieviešanu būs nepieciešams veikt izmaiņas 2013.gada 3.septembra Ministru kabineta noteikumos nr.732 “Valsts sabiedrības ar ierobežotu atbildību “Autotransporta direkcija” maksas pakalpojumu cenrādis”. Maksa par pakalpojumu tiks iekasēta no attiecīgo pakalpojumu saņēmējiem.  Nosakot pakalpojuma maksu būtu jāņem vērā papildus izmaksas, kas radīsies Autotransporta direkcijai pakalpojuma nodrošināšanā. Indikatīvi par pieteikuma izskatīšanu licences pasažieru komercpārvadājumiem ar vieglo automobili saņemšanai paredzēts noteikt līdzīgi kāda tā ir komercpārvadājumiem ar kravas automobiļiem un pasažieru pārvadājumiem ar autobusiem, un tas varētu būt līdz 65.00 EUR, kā arī jāņem vērā, ka par katra papildus vieglā automobiļa reģistrāciju pasažieru komercpārvadājumu veikšanai varētu tikt piemērota maksa, kas līdzvērtīga licences kartītes izsniegšanas gada maksai līdz 43.00 EUR. Licenci šo pārvadājumu veikšanai paredzēts piešķirt ar termiņu līdz 5 gadiem. Savukārt, pasažieru komercpārvadājumu ar taksometru un vieglo automobili vadītāju reģistrācijas maksa varētu būt līdzvērtīga autovadītāju profesionālās kompetences sertifikātu izsniegšanas maksai, kas varētu būt līdz 37.00 EUR (jāņem vērā apstākļi, ka reģistrs jāievieš samērā īsā termiņā, un tas var ietekmēt IT sistēmas izmaksas). Reģistrācijas derīguma termiņu paredzēts noteikt līdz 5 gadiem, pēc kura tā būtu jāatjauno un attiecīgi tiktu veikta personas datu par pārkāpumiem pārbaude jaunas reģistrācijas veikšana.  Pašlaik maksu par licenci vieglajiem taksometriem nosaka pašvaldība, vērtējot sniegtā pakalpojuma administratīvo resursu izmaksas un maksai tiek piemērots pievienotās vērtības nodoklis. Licenču maksas pašvaldībās ir ļoti atšķirīgas (no 1.42 EUR līdz apmēram 70.00 EUR gadā). Likumprojektā paredzot licenču izsniegšanas deleģējumu plānošanas reģioniem, nepieciešams Ministru kabineta noteikumos noteikt vienotu licences maksas apmēru. Satiksmes ministrijai ar Ministru kabineta 2016.gada 13.septembra sēdes protokollēmuma (prot. Nr.45 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” 7.punktā dots uzdevumu līdz 2017.gada 30.aprīlim sadarbībā ar Finanšu ministriju, Vies aizsardzības un reģionālās attīstības ministriju, Latvijas Darba devēju konfederāciju un Latvijas Pašvaldību savienību izstrādāt un iesniegt normatīvo aktu projektus, kas paredz no 2018.gada 1.janvāra ieviest pašvaldību budžetā iemaksājamu valsts nodevu par licences izsniegšanu pasažieru pārvadājumu ar taksometru veikšanai. Šīs nodevas piemērošana tādā pašā apmērā būtu attiecināma arī pasažieru komercpārvadājumiem ar vieglo automobili. Tā kā likumprojektā paredzēts, ka pasažieru komercpārvadājumu licencēšanu ar vieglo automobili veikt Autotransporta direkcijai, tad līdzīgi kā šobrīd administrētajiem pārvadājumiem ar kravas automobiļiem un pasažieru pārvadājumiem ar autobusiem, komercpārvadājumiem ar vieglo automobili būtu nosakāma valsts nodevas maksa, kas iemaksājama valsts budžetā. Ņemot vērā minēto, likumprojektam pievienots Ministru kabineta sēdes protokollēmuma projekts, kas paredz pagarināt Ministru kabineta 2016.gada 13.septembra sēdes protokollēmuma (prot. Nr.45 31.§) “Informatīvais ziņojums “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai” 7.punktā dotā uzdevumu izpildes termiņu līdz 2017.gada 30.jūnijam. Vienlaikus, ievērojot nepieciešamību izstrādāt regulējumu sadarbības ekonomikas darbībai, protokollēmuma projekts paredz uzdevumu Ekonomikas ministrijai līdz 2018.gada 31.decembrim izstrādāt un noteiktā kārtībā iesniegt Ministru kabinetā likumprojektu par sadarbības ekonomikas nozarespakalpojumu regulējumu, paredzot, ka sadarbības ekonomikā pārvadātājs izmanto transporta tīkla platformu, lai veiktu pasažieru komercpārvadājumus ar vieglo automobili, kā arī deleģējumu Ministru kabinetam noteikt kārtību, kādā tiek veikta un uzraudzīta sadarbības ekonomika. Lai Eiropas Savienības līmenī ieviestu un nodrošinātu vienotu autobusu pasažieru minimālo tiesību apjomu, 2011.gada 16.februārī tika pieņemta regula (ES) Nr.181/2011, kura jāpiemēro no 2013.gada 1.marta (publicēta Eiropas Oficiālajā Vēstnesī 2011.gada 28.februārī L55/1). Regulas (ES) Nr.181/2011 mērķis ir visās dalībvalstīs autobusu pasažieriem nodrošināt līdzvērtīgu aizsardzības un palīdzības līmeni, īpašu uzmanību pievēršot personām ar invaliditāti un personām ar ierobežotām pārvietošanās spējām. Regulu (ES) Nr.181/2011 piemēro attiecībā uz pasažieriem, kas izmanto regulāros pasažieru pārvadājumus, kuriem pasažieru iekāpšanas un/vai izkāpšanas vieta atrodas dalībvalsts teritorijā un kuru plānotais attālums ir 250 km vai vairāk. Regula (ES) Nr.181/2011 nosaka nepieciešamību dalībvalstīm līdz 2013.gada 1.martam nacionālajos tiesību aktos noteikt virkni prasību un kārtību, kas saistītas ar pasažieru individuālo sūdzību izskatīšanas kārtību, uzskaites mehānismu, pārvadātāju atbildību un kompensāciju apmēriem. Saskaņā ar regulas (ES) Nr.181/2011 2.panta 4.punkta nosacījumiem – izņemot 4. panta 2. punktā, 9. pantā, 10. panta 1. punktā, 16. panta 1. punkta b) apakšpunktā, 16. panta 2. punktā, 17. panta 1. un 2. punktā, 24. līdz 28. pantā paredzētos gadījumus, dalībvalsts var pārredzami un nediskriminējoši piešķirt iekšzemes regulāriem pārvadājumiem atbrīvojumu no šīs regulas piemērošanas. Šādu atbrīvojumu var piešķirt no šīs regulas piemērošanas dienas, ilgākais, uz četriem gadiem, un to var atjaunot vienu reizi. Pašlaik spēkā esošajā Autopārvadājumu likumā ir piemērots atbrīvojums no regulas (ES) Nr.181/2011 piemērošanas līdz 2017.gada 1.martam (pārejas noteikumu 31.punkts).Projekts paredz pagarināt regulas (ES) Nr.181/2011 2.panta 4.punktā paredzēto piemērošanas atbrīvojumu attiecībā uz iekšzemes pasažieru regulāriem autobusu pārvadājumiem, izņemot 4. panta 2. punktā, 9. pantā, 10. panta 1. punktā, 16. panta 1. punkta b) apakšpunktā, 16. panta 2. punktā, 17. panta 1. un 2. punktā, 24. līdz 28. pantā paredzētos gadījumus, vēl uz četriem gadiem – līdz 2021.gada 1.martam. |
| 1. 3.
 | Projekta izstrādē iesaistītās institūcijas | VSIA “Autotransporta direkcija”.  |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz Satiksmes ministriju, VSIA „Autotransporta direkcija”, pasažieriem, kas izmanto autobusu regulāros sabiedriskā transporta pakalpojumus, autoostu valdītājiem, pasažieru pārvadātājiem, kā arī sabiedriskā transporta pakalpojumu organizētājiem (pasūtītāji), komersantiem, kas veic pasažieru pārvadājumus ar taksometriem un taksometru pakalpojumu izmantotājiem. |
| 22. | Tiesiskā regulējuma ietekme uz tautsaimniecību un administratīvo slogu | Autoostu valdītājiem likumprojekta tiesiskais regulējums administratīvo slogu nemaina.Ievērojot to, ka licences pakalpojumu sniegšanai izsniegs plānošanas reģioni, komersantiem, kas veic pasažieru pārvadājumus ar taksometriem, samazināsies administratīvais slogs uz speciālo atļauju (licenču) izņemšanu.VSIA “Autotransporta direkcija” tiek mainītas veicamās darbības, nodrošinot pasažieru komercpārvadājumu ar taksometru un vieglo automobili vadītāju reģistrāciju, licenču izsniegšanu pasažieru komercpārvadājumiem ar vieglo automobili un autoostu reģistrāciju, pārreģistrāciju un autoostu darbības uzraudzību un kontroli.Plānošanas reģioniem tiek mainītas veicamās darbības nodrošinot taksometru speciālo atļauju (licenču) izsniegšanu. |
| 33. | Administratīvo izmaksu monetārs novērtējums | Administratīvo izmaksu aprēķins tiks veikts brīdī, kad tiks izstrādāti noteikumi par pasažieru komercpārvadājumu ar taksometru un vieglo automobili vadītāju reģistrāciju un noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā. |
| 44. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads**  | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0  | 0 | 0  | 0 | 0  |
| 1.2. valsts speciālais budžets | 0  | 0 | 0 | 0 | 0 |
| 1.3. pašvaldību budžets | 0  | 0 | 0 | 0  | 0 |
| 2. Budžeta izdevumi: |   |   |   |   |   |
| 2.1. valsts pamatbudžets | 0 | 0 | 0 | 57855 | 52465 |
| 2.2. valsts speciālais budžets | 0 | 0 | 0 | 0 | 0  |
| 2.3. pašvaldību budžets | 0 | 0 | 0  | 0  | 0  |
| 3. Finansiālā ietekme: | 0 | 0 | 0 | -57855 | -52465 |
| 3.1. valsts pamatbudžets | 0 | 0 | 0 | 0 | 0  |
| 3.2. speciālais budžets | 0 | 0 | 0  | 0 | 0 |
| 3.3. pašvaldību budžets | 0 | 0 | 0 | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0  | 0  |
| 0 | 0 | 0  | 0  |
| 5. Precizēta finansiālā ietekme: | X | 0  | 0 | 0 | 0  |
| 5.1. valsts pamatbudžets | 0 | 0  | 0  | 0  |
| 5.2. speciālais budžets | 0 | 0  | 0  | 0  |
| 5.3. pašvaldību budžets | 0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Lai VSIA “Autotransporta direkcija” 2018.gadā (no 01.01.2018.) varētu izpildīt likumprojektā noteiktās funkcijas, kā arī sakarā ar plānotajām papildus funkcijām (autoostu pārraudzība, piešķirtā valsts budžeta finansējuma administrēšanu un papildus darba apjomu (uzņēmumu uzraudzības pastiprināšana, papildus informācijas apkopošana)), papildus no Satiksmes ministrijas valsts pamatbudžeta budžeta programmas 31.00.00 “Sabiedriskais transports” apakšprogrammas 31.05.00 “Dotācija Autotransporta direkcijai sabiedriskā transporta pakalpojumu organizēšanai” 2018.gadā nepieciešami 57855 EUR un 2019.gadā nepieciešami 52 465 EUR gadā, tai skaitā papildus  izdevumi darbinieku atlīdzībai 2018.un 2019.gadiem ir plānoti 44 606 EUR gadā, precēm un pakalpojumiem 2018.gadā 8479 EUR un 2019.gadā 7859 EUR. Ar papildus nepieciešamajiem budžeta līdzekļiem tiks segti izdevumi par divu darba vietu izveidošanu un aprīkošanu, Uzskaites sistēmas izveide, kā arī tehniskā nodrošinājuma (servera un specializētās plastikāta karšu apdrukas iekārtas) iegāde. Izveidoto sistēmu uzturēšana un aktualizēšana turpmāk tiks nodrošināta esošā budžeta ietvaros.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Jautājums par finansējuma piešķiršanu VSIA “Autotransporta direkcija” papildu funkciju nodrošināšanai skatāms Ministru kabinetā likumprojekta “Par valsts budžetu 2018.gadam” un likumprojekta “Par vidējā termiņa budžeta ietvaru 2018., 2019. un 2020.gadam” sagatavošanas procesā,  ievērojot valsts budžeta finansiālās iespējas.” |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Saistībā ar likumprojektu ir paredzēts izstrādāt šādus normatīvo aktu projektus:- grozījumus Ministru kabineta 2007.gada 11.decembra noteikumos Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”, - grozījumus Ministru kabineta 2012.gada 3.jūlija noteikumos Nr.468 „Noteikumi par pasažieru pārvadāšanu ar vieglajiem taksometriem”,- grozījumus Ministru kabineta 2013.gada 3.septembra noteikumos Nr.732  “Valsts sabiedrības ar ierobežotu atbildību "Autotransporta direkcija" maksas pakalpojumu cenrādis”, - noteikumu projektu par pasažieru komercpārvadājumu ar taksometru un vieglo automobili vadītāju reģistrāciju ,- 9 republikas pilsētu pašvaldībām jāgroza vai jāizdod pašvaldību saistošie noteikumi saistībā ar taksometru pārvadājumu licencēšanu ,- 36 pašvaldībām spēku zaudēs pašvaldību saistošie noteikumi saistībā ar taksometru pārvadājumu licencēšanu. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula (ES) Nr.181/2011 pieņemta 2011.gada 16.februārī un tiek piemērota ar 2013.gada 1.martu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 16.februāra regulas (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) Nr.181/2011 2.panta, 4.punkts | Viss likumprojekta “Grozījums Autopārvadājumu likumā” teksts | Prasības tiek ieviestas pilnībā. | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Saskaņā ar regulas (ES) Nr.181/2011 2.panta 4.punkta nosacījumiem tiek izmantota dalībvalsts iespēja pārredzami un nediskriminējoši atjaunot piešķirto atbrīvojumu iekšzemes regulāriem pārvadājumiem no šīs regulas piemērošanas uz četriem gadiem – līdz 2021.gada 1.martam. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Dalībvalsts informē Komisiju par dažādiem pakalpojumu veidiem, kuriem piešķirts atbrīvojums saskaņā ar regulas (ES) Nr.181/2011 2.panta 4.punktu.  |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| **Projekts šo jomu neskar.** |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām likumprojekta izstrādes procesā ievietots Satiksmes ministrijas mājas lapā 2016.gada 30.jūnijā.Par projekta daļu - Eiropas Parlamenta un Padomes 2011.gada 16.februāra Regula (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004 (turpmāk– regula (ES) Nr.181/2011), informēta biedrība “Latvijas Pasažieru pārvadātāju asociācija”. |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.1.punktam, sabiedrībai tika dota iespēja piedaloties starpinstitūciju darba grupās.Par projekta daļu - Eiropas Parlamenta un Padomes 2011.gada 16.februāra Regula (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004 (turpmāk– regula (ES) Nr.181/2011) notikušas konsultācijas ar biedrību “Latvijas Pasažieru pārvadātāju asociācija”. |
| Sabiedrības līdzdalības rezultāti | Sabiedrības atsauksmes nav saņemtas.Biedrība “Latvijas Pasažieru pārvadātāju asociācija” atbalsta projekta daļu (2016.gada 15.jūlija vēstule Nr.111) par Eiropas Parlamenta un Padomes 2011.gada 16.februāra Regula (ES) Nr.181/2011 par autobusu pasažieru tiesībām un par grozījumiem Regulā (EK) Nr.2006/2004 (turpmāk– regula (ES) Nr.181/2011), |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Satiksmes ministrija, VSIA „Autotransporta direkcija”, republikas pilsētas un plānošanas reģioni. |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešams veidot jaunas institūcijas, likvidēt vai reorganizēt esošās. VSIA “Autotransporta direkcija” tiks papildinātas funkcijas, nodrošinot pasažieru komercpārvadājumu ar taksometru un vieglo automobili vadītāju reģistrāciju, licenču pārvadājumiem ar vieglo automobili izsniegšanu un autoostu reģistrāciju, pārreģistrāciju un autoostu darbības uzraudzību un kontroli.Plānošanas reģioniem tiek papildinātas veicamās funkcijas, nodrošinot taksometru speciālo atļauju (licenču) izsniegšanu.Republikas pilsētām, kuras līdz šim veica taksometru speciālo atļauju (licenču) izsniegšanu, funkcijas netiek mainītas. |
| 33. | Cita informācija | Nav. |

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

20.02.2017.

4107

D.Ziemele-Adricka 67028036

dana.ziemele-adricka@sam.gov.lv